Pikterne hadde steiner som symboler på det stødige og trofaste i forbindelse med å utrope nye ledere. Saxo Grammaticus skriver at «de gamle (folkeslag), når de samlet seg for å velge konger, sto på steiner som var satt i jorden for å vise gjennom denne befestelsen, at de tok en varig beslutning.» Der er flere kongelige fotavtrykk på piktiske tingsteder. Gjennom at kelterne ble kristnet, og det store flertall av kirkens øvrighetspersoner ble rekruttert fra de samme stormannsslektene, ble flere fotavtrykk etterhvert «kristnet» og knyttet til helgenlegender.